**GLASBENA UMETNOST, ČETRTEK, 26.3.2020**

UČNA TEMA: Ritmizacija besedila: Zvonček in trobentica



[This Photo](https://www.flickr.com/photos/bycp/5612802943) by Unknown Author is licensed under [CC BY-NC](https://creativecommons.org/licenses/by-nc/3.0/)

Ker se ta teden učimo o pomladi, bomo tokrat ritmično izgovarjali pesem o znanilkah pomladi. O zvončku in trobentici (glej delovni zvezek Lilibine, stran 58).

*Zvonček in trobentica*

*sta med muzikante šla.*

*S ptički drobnimi na jasi*

*zbrali so se in počasi*

*zaigrali so tako,*

*da je kar odmevalo*.

Ob ritmizaciji besedila igramo na lastne inštrumente: na vsak zlog zaploskamo, zadnje zloge (torej velike krogce, glej sliko spodaj) prve, druge, pete in šeste vrste pa z nogo butnemo ob tla. Ti zlogi so nekoliko daljši.

Pesem večkrat počasi in ritmično preberemo.

Pod besedilom opazimo vse nepobarvane kroge. Krožce, ki predstavljajo kratko dobo (manjše krogce), pobarvaj modro. V prvi vrsti pobarvamo prvih šest krogov, zadnjega pustimo nepobarvanega. V drugi vrsti pobarvamo prvih šest krogov, zadnjega pustimo nepobarvanega. V tretji vrsti pobarvamo vseh osem krogov. Nepobarvani ostanejo le veliki krogi.

Starši naj ti pomagajo pobarvati samo prve tri vrste. Ostale poskušaj pobarvati sam.





[This Photo](https://commons.wikimedia.org/wiki/File:Tyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni, lahko naredijo še naslednjo nalogo.**

Za pesem si lahko izmisliš lastno melodijo in jo zapoješ. Starši te lahko posnamejo in mi pošljejo posnetek.